На основу члана 13. Закона о комуналним делатностима ("Службени гласник РС", број 88/2011), члана 7. Закона о превозу у друмском саобраћају (''Службени гласник РС“, број 46/95, 66/2001, 61/2005, 91/2005, 62/2006 и 31/2011),и члана 37. Статута Града Ниша ("Службени лист Града Ниша", број 88/08)

 Скупштина Града Ниша, на седници од \_\_\_\_\_\_\_\_\_\_\_\_2015. године, донела је

 ОДЛУКУ О ИЗМЕНАМА И ДОПУНИ ОДЛУКЕ О ЈАВНОМ ГРАДСКОМ И ПРИГРАДСКОМ ПРЕВОЗУ ПУТНИКА НА ТЕРИТОРИЈИ ГРАДА НИША

Члан 1.

У Одлуци о јавном градском и приградском превозу путника на територији града Ниша (“Сл.лист града Ниша”, бр. 38/2011, 2/2012 и 85/2014) у члану 23. став 1 мења се и гласи:

 „ Ако путник који се затекне без возне карте или исправе не плати доплатну карту, издаје му се опомена за плаћање доплатне карте, коју може платити у року од 8 дана, а превоз му се прекида на првој следећој станици.“

 Члан 2.

 Члан 24. мења се и гласи :

 „Члан 24.

 Уколико путник у року од осам дана Дирекцији не достави доказ о плаћеној доплатној карти из члана 23 став 1, иста је дужна да, по истеку наведеног рока, одмах достави податке управи надлежној за инспекцијске послове, односно одељењу комуналне полиције у циљу покретања прекршајног поступка

 Уколико путник у року од три дана од дана издавања опомене достави Дирекцији на увид месечну или полумесечну карту или легитимацију за бесплатну вожњу, издату најмање дан раније пре извршене контроле, Дирекција може да поништи издату опомену путнику, на основу поднетог захтева за рекламацију.

Дирекција ће посебним Правилником прецизирати поступак решавања рекламација путника.“

 Члан 3.

У члану 28 став 1 тачка 2 мења се и гласи:

„ 2. уводе у аутобус животиње, осим паса водича уз помоћ којих се крећу особе са инвалидитетом, у смислу члана 4. и 8 . Закона о кретању уз помоћ пса водича“.

 Став 2. и 3. бришу се.

 Члан 4.

У члану 36.став 1, тачке 9.,10. и 11. бришу се.

 Члан 5.

У члану 37. став 1 тачка 2. брише се.

 Члан 6.

 После члана 37. додаје се члан 37а. који гласи:

 „37а.

 Новчаном казном у износу од 50.000,00 динара казниће се предузеће, односно друго правно лице које обавља ову комуналну делатност, ако:

1. возило којим се обавља превоз нема видна обележја у складу са чланом 18.

2. у возилу којим обавља превоз нема електронски дисплеј или је исти

 неисправан (члан 19)

3. у возилу нису истакнуте информације у складу са чланом 20.

 За прекршаје из става 1 казниће се одговорно лице у правном лицу у износу од 5.000,00 динара.

 Новчаном казном у износу од 5.000,00 динара казниће се физичко лице за поступање супротно забранама из члана 28.

 За прекршаје из става 1 и 3 овог члана саобраћајни инспектор односно комунални полицајац издаје прекршајни налог у складу са законом.“

 Члан 7.

 Овлашћује се Служба за послове Скупштине Града да сачини и објави пречишћен текст Одлуке о јавном градском и приградском превозу путника на територији Града Ниша.

 Члан 8.

Ова одлука ступа на снагу осмог дана од дана објављивања у ''Службеном листу Града Ниша''.

 Број: \_\_\_\_\_\_\_\_\_\_\_\_\_\_\_\_\_

 У Нишу, \_\_\_\_\_\_\_. године **СКУПШТИНА ГРАДА НИША**

 Председник

 Проф. др Миле Илић